turjo4nis/wikipedia-bn-dump-20250701 huggingface dataset:
ই-বই

একটি ইলেক্ট্রনিক বুক (যাকে ই-বুক, ইবুক, ডিজিটাল বুক বা ই-সংস্করণও বলা হয়) হলো একটি বই যার প্রকাশনা করা হয়েছে ডিজিটাল আকারে, যাতে সাধারণ বইয়ের মতই লেখা, ছবি, চিত্রলেখ ইত্যাদি রাখা হয়েছে এবং এগুলো কম্পিউটার বা অন্যান্য ইলেক্ট্রনিক যন্ত্রে পড়া যায়। যদিও কখনো-কখনো বলা হয় ছাপানো বইয়ের ইলেক্ট্রনিক সংস্করণ, তবুও অনেক ই-বই আছে যাদের কোনো ছাপানো বই নেই। বাণিজ্যিকভাবে প্রস্তুত করা এবং বিক্রিত ই-বই সাধারণত ই-রিডারে পড়ার উপযোগী করে বানানো হয়। যদিও যে কোন যন্ত্রেই (প্রদর্শন সক্ষম) এটি চালানো যায় যেমন কম্পিউটার, ট্যাবলেট এবং স্মার্টফোন ইত্যাদি।

ই-বুকের মাধ্যমে পড়াশোনার আগ্রহ আমেরিকায় বাড়ছে, ২০১৪ সালেই ২৮ ভাগ লোকের ই-বুক রয়েছে যার পরিমাণ ২০১৩ সালে ছিল ২৩ ভাগ। এই বৃদ্ধির কারণ ৫০ ভাগ আমেরিকান ২০১৪ সালের শেষ নাগাদ শুধু মাত্র ই-রিডার বা ট্যাবলেট যন্ত্র ক্রয় করেছে যার পরিমাণ ছিল ৩০ ভাগ ২০১৩ সালের শেষ নাগাদ।

মার্কেট শেয়ার

মার্কিন যুক্তরাষ্ট্র 
অ্যাসোসিয়েশন অফ আমেরিকান পাবলিশার্স 2018-এর বার্ষিক রিপোর্ট অনুসারে, ইবুকগুলি মোট বাণিজ্য আয়ের 12.4%।

অ্যাসোসিয়েশন অফ আমেরিকান পাবলিশার্সের বার্ষিক রিপোর্ট ২০১৯ অনুসারে, সমস্ত ফর্ম্যাটে বইয়ের প্রকাশকরা মুদ্রণ আকারে $22.6 বিলিয়ন এবং ই-বুকগুলিতে $2.04 বিলিয়ন উপার্জন করেছে।

কানাডা

স্পেন 
2013 সালে, Carrenho অনুমান করে যে ২০১৫ সালে স্পেনে ই-বুকগুলির একটি 15% মার্কেট শেয়ার থাকবে।

ইউকে 
নিলসেন বুক রিসার্চ অনুসারে , 2012 থেকে 2014 সালের মধ্যে ই-বুক শেয়ার 20% থেকে বেড়ে 33% হয়েছে, কিন্তু 2015 সালের প্রথম ত্রৈমাসিকে 29% কমেছে৷ অ্যামাজন-প্রকাশিত এবং স্ব-প্রকাশিত শিরোনামগুলি এই বইগুলির মধ্যে 17 মিলিয়নের জন্য দায়ী। 2014 সালে (£58m মূল্যের), সামগ্রিক বইয়ের বাজারের 5% এবং ডিজিটাল বাজারের 15% প্রতিনিধিত্ব করে। ভলিউম এবং মূল্য বিক্রয়, যদিও 2013 এর মতো, 2012 সাল থেকে 70% বৃদ্ধি পেয়েছে।

জার্মানি 
Wischenbart রিপোর্ট 2015 অনুমান করে যে ই-বুক মার্কেট শেয়ার 4.3% হবে।

ব্রাজিল 
ব্রাজিলের ই-বুক বাজার কেবল উদীয়মান। ব্রাজিলিয়ানরা প্রযুক্তি সচেতন, এবং সেই মনোভাব সরকার ভাগ করে নিয়েছে। 2013 সালে, বিক্রি হওয়া সমস্ত ট্রেড শিরোনামের প্রায় 2.5% ডিজিটাল ফর্ম্যাটে ছিল। 2012 সালের তুলনায় এটি একটি 400% বৃদ্ধি ছিল যখন শুধুমাত্র 0.5% ট্রেড শিরোনাম ডিজিটাল ছিল। 2014 সালে, বৃদ্ধি ধীর ছিল, এবং ব্রাজিলের 3.5% ট্রেড শিরোনাম ই-বুক হিসাবে বিক্রি হয়েছিল।

চীন 
Wischenbart রিপোর্ট 2015 অনুমান করে যে ই-বুক মার্কেট শেয়ার প্রায় 1% হবে।

আরো দেখুন 

 Accessible publishing
 Book scanning
 Blook
 Cell phone novel
 ডিজিটাল গ্রন্থাগার

 Flexible electronics
 List of digital library projects
 Networked book
 অনলাইন বই
 TeX and LaTeX

 ট্যাবলেট কম্পিউটার
 Web fiction

তথ্যসূত্র

বহিঃসংযোগ 

 Doctorow, Cory (February 12, 2004). Ebooks: Neither E, Nor Books, O'Reilly Emerging Technologies Conference
 James, Bradley (November 20, 2002). The Electronic Book: Looking Beyond the Physical Codex, SciNet
 Lynch, Clifford (May 28, 2001). The Battle to Define the Future of the Book in the Digital World, ''First Monday – Peer reviewed journal on the
 Project Gutenberg
 About the Google Book Settlement (GBS) and online books (rights)
 E-Books Spark Battle Inside Publishing Industry (Washington Post, 27 Dec 2009)
 

বইয়ের বিন্যাস
বৈদ্যুতিন প্রকাশনা
বৈদ্যুতিন কাগজ প্রযুক্তি
ওয়েব কল্পকাহিনী
ই-বুক
নিউ মিডিয়া
Fiction forms
নব্য যোগাযোগ মাধ্যম
ওপেন হ্যান্ডসেট অ্যালায়েন্স

ওপেন হ্যান্ডসেট অ্যালায়েন্স হল ৮৪টি সংগঠনের সম্মিলনে গঠিত সংঘ যার উদ্দেশ্য মোবাইল যন্ত্রের জন্য মুক্ত মান তৈরি করা। সদস্য সংগঠনগুলো হল গুগল, এইচটিসি, সনি, ডেল, ইন্টেল, মটোরোলা, কোয়ালকম, টেক্সাস ইনস্ট্রুমেন্টস, স্যামসাং, এলজি, টি-মোবাইল, স্প্রীন্ট কর্পোরেশন, এনভিডিয়া এবং উইন্ড রিভার সিস্টেমস।

এটি প্রতিষ্ঠিত হয় ২০০৭ সালের ৫ই নভেম্বর গুগলের নেতৃত্বে ৩৪ সদস্য নিয়ে, যাতে মোবাইল হ্যান্ডসেট প্রস্তুতকারক, এপ্লিকেশন প্রস্তুতকারক, কিছু মোবাইল অপারেটর এবং চিপ নির্মাতা প্রতিষ্ঠান ছিল। এনড্রয়েড এই সংঘের প্রধান সফটওয়্যার মুক্ত উৎসের লাইসেন্স ভিত্তিক এবং অন্যান্য মোবাইল প্ল্যাটফর্ম যেমন অ্যাপল, মাইক্রোসফট, নকিয়া (সিমবিয়ান), এইচপি (পালম), স্যামসাং/ইন্টেল (টাইজেন, বাডা) এবং ব্ল্যাকবেরির সাথে প্রতিযোগিতা করেছে।

এনড্রয়েড প্ল্যাটফর্ম তৈরির প্রচেষ্টার অংশ হিসেবে, ওএইচএ'র সদস্যদের চুক্তিগতভাবে এনড্রয়েডের সাথে সামঞ্জস্য নয় এমন যন্ত্র প্রস্তুত করা নিষিদ্ধ।

তথ্যসূত্র 

 Google enters the wireless world
 Google's wireless initiatives go beyond Android

বহিঃসংযোগ 
 ওপেন হ্যান্ডসেট অ্যালায়েন্স অফিসিয়াল সাইট
 অটোমোটিভ গ্রেড লিনাক্স অফিসিয়াল সাইট

প্রযুক্তি কনসোর্টিয়া
মোবাইল প্রযুক্তি
২০০৭-এ প্রতিষ্ঠিত
২০০৭-এ ক্যালিফোর্নিয়ায় প্রতিষ্ঠিত
২০০৭-এ প্রতিষ্ঠিত সংগঠন
অ্যান্ড্রয়েড (অপারেটিং সিস্টেম)
নৈশকালীন নির্গমন

নৈশকালীন নির্গমন বা ঘুমন্ত/নিদ্রারত রাগমোচন বা নিদ্রারতি, যৌন স্বপ্ন, সিক্ত স্বপ্ন বা নৈশপতন, বাংলায় স্বপ্নদোষ নামেও পরিচিত, হল ঘুমন্ত দশায় স্বতঃস্ফূর্তভাবে অর্থাৎ কোন সক্রিয় কর্মকাণ্ড ব্যতিরেকে স্বয়ংক্রিয়ভাবে রাগমোচন ঘটা, যেখানে পুরুষ বা ছেলেদের ক্ষেত্রে বীর্যপাত ঘটে এবং মহিলা বা মেয়েদের ক্ষেত্রে শুধু রাগমোচন বা সিক্ততা বা উভয় ঘটে থাকে। বাংলায় শব্দটির নামে দোষ থাকলেও মূলত এটি দোষ নয় বরং স্বাভাবিক ঘটনা। এটি বয়ঃসন্ধি বা উঠতি তারুণ্যে সবচেয়ে বেশি ঘটে থাকে, তবে কোন কোন ক্ষেত্রে বয়ঃসন্ধিকাল পার হবার অনেক পরেও এটি ঘটতে পারে। মহিলাদের ক্ষেত্রে যোনিপথ পিচ্ছিল থাকা সকল ক্ষেত্রে স্বপ্নদোষের বিষয়ে নিশ্চয়তা প্রদান করতে পারে না।

সংজ্ঞা 
মানব সন্তান বিশেষত ছেলেরা, বয়ঃসন্ধিকালে পৌঁছালে তাদের বীর্যথলিতে বীর্য এবং অন্ডকোষে শুক্রাণু তৈরি হয়। সময়ের সাথে সাথে বীর্য ক্রমাগত বীর্যথলিতে জমা হতে থাকে। বীর্যথলির ধারণক্ষমতা পূর্ণ হওয়ার পর নিদ্রারত অবস্থায় অনিচ্ছাকৃতভাবে বীর্যপথে বীর্যপাত ঘটে দেহে বীর্যের ভারসাম্য নিয়ন্ত্রিত হয়, একেই স্বপ্নদোষ বলা হয়। স্বপ্নদোষের সময় অনেকে স্বপ্নে অবচেতনভাবে যৌন কর্মকাণ্ডের প্রতিচ্ছবি অবলোকন করেন, তবে উক্ত অনুভূতি ছাড়াও স্বপ্নদোষ সঙ্ঘটিত হয়। ব্যক্তিবিশেষের ক্ষেত্রে স্বপ্নদোষে বীর্যপাতের পরিমাণ কম বা বেশি হতে পারে। স্বপ্নদোষ নারীদের ক্ষেত্রেও হতে পারে।  মেয়েদের স্বপ্নদোষের ফলে সাধারণত বীর্য নির্গত হয় না, ফলে তা স্বপ্নদোষ কিনা সেটি সহজে চিহ্নিত বা  নির্ণয় করা যায় না।

কারণ 
স্বপ্নদোষ একটি স্বাভাবিক প্রক্রিয়া, এটি কোন শারীরিক সমস্যা নয়। এটি প্রজননক্ষম জীব হিসেবে মানব প্রজাতির স্বাভাবিকভাবে বেড়ে ওঠার একটি অংশ। বয়ঃসন্ধিকালে দেহের যৌন বৈশিষ্ট্যসমূহ বর্ধনের ফলাফলস্বরূপ এটি ঘটে থাকে। স্বপ্নদোষ সঙ্ঘটনের ধারাবাহিকতার ক্ষেত্রে স্থান ও বয়সভেদে ব্যাপক বিভিন্নতা পরিলক্ষিত হয়। কিছু পুরুষ দাবি করেন যে তারা যে সময়কালটিতে সঙ্গম অথবা স্বমেহন কোনভাবেই যৌনকর্মে সক্রিয় হন না, কেবল তখনই এটি ঘটে থাকে। কিছু পুরুষ তাদের বয়ঃসন্ধিকালে বা উঠতি কৈশোরে বহুসংখ্যকবার স্বপ্নদোষের সম্মুখীন হয়েছেন, আর বাকি পুরুষদের জীবনে একবারও এটি ঘটেনি। যুক্তরাষ্ট্রে, ৮৩% পুরুষ জীবনে কোন না কোন সময়ে স্বপ্নদোষের অভিজ্ঞতা লাভ করেছেন। বয়ঃসন্ধিকালে যারা নতুনভাবে স্বপ্নদোষের অভিজ্ঞতা লাভ করেন তারা অনেকেই প্রথমদিকে একে স্বাভাবিকভাবে গ্রহণ করতে পারেন না এবং আতঙ্ক ও হীনম্মন্যতা বোধ করেন। বয়স বাড়ার সাথে সাথে স্বপ্নদোষের পরিমাণ ধীরে ধীরে কমে যেতে থাকে। এছাড়াও স্বপ্নদোষ হতে নানা কারণে পারে, যেমনঃ
মুখ্য কারণঃ
 বয়ঃসন্ধিকালে যৌন হরমোনের আধিক্যের জন্য
গৌণ বা অনিশ্চিত কারণঃ
 স্বাভাবিকের চেয়ে অতিরিক্ত যৌন বিষয়ক চিন্তা করা
 পর্ণগ্রাফি বা নীল ছবিতে আসক্ত হওয়া
 যৌন উদ্দীপক বই পড়া
 শয়নকালের পূর্বে যৌন বিষয়ক চিন্তা করা বা দেখা 
বয়ঃসন্ধিকালে কারো কারো স্বপ্নদোষ নাও হতে পারে , এতে এটা প্রমাণ করে না যে তার সমস্যা আছে। আবার নিয়মিত হস্তমৈথুনের প্রভাবে স্বপ্নদোষের পরিমাণ হ্রাস পায়। স্বপ্নদোষের সাথে সবসময় স্বপ্ন দেখার সম্পর্ক নাও থাকতে পারে। যেহেতু স্বাভাবিক নিয়মিত স্বপ্নদোষ কোন সমস্যা নয়, তাই এর কোন চিকিৎসা নেই। তবে অস্বাভাবিক বা অতিরিক্ত স্বপ্নদোষের ব্যাপারে চিকিৎসকগণ বিভিন্ন পরামর্শ দিয়ে থাকেন।

আরো দেখুন 
 যৌনতা
 পুরুষ প্রজননতন্ত্র
 স্ত্রী প্রজননতন্ত্র
 বয়ঃসন্ধিকাল

তথ্যসূত্র

বহিঃসংযোগ 

বয়ঃসন্ধি
মানব যৌনতা
রাগমোচন
নিদ্রা শারীরতত্ত্ব
নিদ্রা
পুরুষের স্বাস্থ্য
আবদুর রহমান বিন ফয়সাল

আবদুর রহমান বিন ফয়সাল আল সৌদ (১৮৫০–১৯২৮) ( / ALA-LC: ‘Abd ar Raḥman bin Fayṣal) ছিলেন দ্বিতীয় সৌদি রাষ্ট্রের শেষ শাসক। তিনি ফয়সাল বিন তুর্কির ছেলে এবং আধুনিক সৌদি আরবের প্রতিষ্ঠাতা আবদুল আজিজ ইবনে সৌদের বাবা।

গৃহযুদ্ধ 
আবদুর রহমানের ভাই সৌদ ও আবদুল্লাহ ১৮৬৫ সালে ক্ষমতার লড়াইয়ে লিপ্ত হয়েছিলেন। ১৮৭১ সালে সৌদ রিয়াদ দখল করে নেয়ার পর আবদুর রহমান ও তার ভাই মুহাম্মদ তার সাথে যোগ দেয়ার সিদ্ধান্ত নেন। আবদুর রহমানকে উসমানীয়দের কাছ থেকে সাহায্য বিষয়ে আলোচনার জন্য বাগদাদে পাঠানো হয়েছিল তবে তিনি ব্যর্থ হয়েছিলেন। দুই বছর পর তিনি পূর্ব দিকের আল হাসা মরূদ্যান জয় করার চেষ্টা চালান তবে অভিযানে সফলতা আসেনি। এখানে এসময় আবদুল্লাহ অবস্থান করছিলেন। আবদুর রহমান রিয়াদ ফিরে যান। ১৮৭৫ সালে সৌদের মৃত্যুর পর আবদুর রহমানকে তার উত্তরসুরি হিসেবে গ্রহণ করা হয়। কিন্তু এক বছরের মধ্যে আবদুল্লাহ রিয়াদ দখল করে নেন। আবদুর রহমানকে ক্ষমতা ত্যাগ করতে হয়।

১৮৮৭ সালে সৌদ বিন ফয়সালের ছেলেরা আবদুল্লাহকে বন্দী করতে সক্ষম হন। হাইলের আল রশিদ আমিররা আবদুর রহমানে বিনিময়ে আবদুল্লাহর মুক্তি আদায় করতে সমর্থ হন। আবদুল্লাহকে হাইল নিয়ে যাওয়া হয় এবং একজন রশিদি আমির তাকে রিয়াদ শাসনের জন্য নিয়োগ দেন। ১৮৮৭ সালে একটি বিদ্রোহে আবদুর রহমানের উত্থান হয়। তিনি রিয়াদ দখল করেন। তবে সীমানা বৃদ্ধির জন্য তার চেষ্টা বিপর্যয় নিয়ে আসে। ১৮৮৯ সালে আবদুর রহমান আল সৌদের অবিসংবাদিত নেতা হলে তিনি পুনরায় রিয়াদ দখল করে নেন। শেষপর্যন্ত সৌদি বাহিনী মুলায়দার যুদ্ধে পরাজিত হলে দ্বিতীয় সৌদি রাষ্ট্রের পতন ঘটে এবং আবদুর রহমান ও তার পরিবারের সদস্যরা পালিয়ে যান।

পরবর্তী সময় এবং মৃত্যু 
আবদুর রহমানের পরিবার রাব আল খালি মরুভূমির দিকে মুরা বেদুইনদের এলাকায় চলে যান। পরে তারা বাহরাইনের আল খলিফা পরিবার ও চূড়ান্তভাবে কুয়েতের আল সাবাহ পরিবারের কাছে আশ্রয় লাভ করেছিলেন। আবদুর রহমান কুয়েতে ওয়াহাবি মতাদর্শ ভিত্তিক রাষ্ট্র প্রতিষ্ঠার চেষ্টা করেছিলেন।

১৯০১ সালে সারিফের যুদ্ধে পরাজয়ের পর তিনি তার শাসন ফিরে পাওয়ার চেষ্টা থেকে সরে আসেন। পরের বছরগুলোতে তার ছেলে আবদুল আজিজ ইবনে সৌদের গঠিত নতুন রাষ্ট্রে তিনি ইমাম হিসেবে সম্মানিত হতেন এবং দেশের আধ্যাত্মিক নেতা হিসেবে বিবেচিত হতেন। অন্যদিকে আবদুল আজিজ শাসন ও সামরিক ক্ষেত্রে কর্তৃত্ব দেন। ১৯২৮ আলে আবদুর রহমান রিয়াদে মারা যান।

তথ্যসূত্র 

১৮৫০-এ জন্ম
১৯২৮-এ মৃত্যু
আরব রাজনীতিবিদ
উসমানীয় আরব
আল সৌদ
রাজশাসকের পুত্র
কমলাবাঈ গোখলে

কমলাবাঈ কামাট বা কমলাবাঈ গোখলে প্রথম ভারতীয় চলচ্চিত্র অভিনেত্রী ছিলেন।

ব্যক্তিজীবন 
কমলাবাঈ কামাটের পিতা আনন্দ ননোস্কর বম্বে শহরে স্যার জামশেদজি জিজিভাই স্কুল অব আর্ট নামক প্রতিষ্ঠানে ইতিহাসের অধ্যাপক ছিলেন। কমলাবাঈয়ের মাতা দুর্গাবাঈ কামাট পরবর্তীকালে তার কন্যার সাথে প্রথম ভারতীয় চলচ্চিত্র অভিনেত্রী হিসেবে গণ্য হন। কমলাবাঈয়ের সঙ্গে পরবর্তীকালে রঘুনাথরাও গোখলের বিবাহ হয়। কমলাবাঈ তিন জন সন্তানের জন্ম দেন।

কর্মজীবন 
১৯১৩ খ্রিষ্টাব্দে পরিচালক দাদাসাহেব ফালকে তার রাজা হরিশচন্দ্র চলচ্চিত্রের জন্য কোন অভিনেত্রীর সন্ধান না পাওয়ায় আন্না সলুঙ্কে নামক একজন পুরুষকে দিয়ে নারী চরিত্রে অভিনয় করান। কিন্তু মোহিণী ভস্মাসুর নামক তার পরবর্তী চলচ্চিত্রে কমলাবাঈকে মুখ্য নারী চরিত্রে অভিনয়ের সুযোগ করে দেন। কমলাবাঈয়ের মাতা দুর্গাবাঈ কামাটও এই চলচ্চিত্রে পার্বতীর চরিত্রে অভিনয় করেন। ১৯৩০-এর দশকে কমলাবাঈ বীর সাভারকরের পরিচালিত উশাপ নামক নাটকে অভিনয় করেন। তিনি দীর্ঘ ছয় দশক ধরে ৩৫টি চলচ্চিত্রে অভিনয় করেন।

অভিনীত চলচ্চিত্র 

 ১৯৮০ গেহরাঈ
 ১৯৭২ এক নজর
 ১৯৭১ হলচল
 ১৯৬৭ বাল্যকলসখি
 ১৯৫৪ নাস্তিক কমলা
 ১৯৫২ আলাদিন অউর জাদুই চিরাগ
 ১৯৪৯ নবজীবনম কমলা
 ১৯৪৬ হকদার
 ১৯৪৬ সোনা চাঁদি
 ১৯৪৪ স্টান্ট কিং
 ১৯৩৯ গরীব কা লাল
 ১৯৩৮ চাবুকওয়ালি
 ১৯৩৮ স্ট্রীট সিঙ্গার
 ১৯৩৬ আখরি গলতি
 ১৯৩৬ বে খারাব জান
 ১৯৩৬ প্রভু কে প্যায়ারা
 ১৯৩৫ ব্যারিস্টার’স ওয়াইফ
 ১৯৩৫ বিখরে মোতি
 ১৯৩৪ আফগান অবলা
 ১৯৩৪ অম্বরীষ
 ১৯৩৪ গুণসুন্দরী সুশীলা
 ১৯৩৩ অউরত কা দিল
 ১৯৩৩ ভোলা শিকার
 ১৯৩৩ ভুল ভুলইয়া
 ১৯৩৩ চন্দ্রহাস
 ১৯৩৩ কৃষ্ণ সুদামা
 ১৯৩৩ লাল-এ-ইয়মন লালারুখ
 ১৯৩৩ মির্জা সাহিবান
 ১৯৩৩ রাজরাণী মীরা
 ১৯৩২ ভুতিও মহল
 ১৯৩২ চার চক্রম
 ১৯৩২ নীতি বিজয়
 ১৯৩২ শীল বালা
 ১৯৩১ দেবী দেবযানী শর্মিষ্ঠা
 ১৯১৩ মোহিণী ভস্মাসুর

তথ্যসূত্র 

ভারতীয় চলচ্চিত্র অভিনেত্রী
২০শ শতাব্দীর ভারতীয় অভিনেত্রী
মারাঠি চলচ্চিত্র অভিনেত্রী
১৯০০-এ জন্ম
১৯৯৮-এ মৃত্যু
হেলমাট ডায়েটল

'হেলমাট ডায়েটল' (২২ জুন ১৯৪৪ – ৩০ মার্চ ২০১৫) ছিলেন একজন জার্মান চলচ্চিত্র পরিচালক এবং লেখক। তিনি ব্যাড ঊইসিতে জন্মগ্রহণ করেন। জার্মানির মিউনিখ শহরে বড় হন। ৭০ বছর বয়সে ফুসফুস ক্যান্সারে মারা যান।

কাজ
১৯৫৮ সালে ডায়েটল ব্যাকারণ বিদ্যালয়ে পড়া সম্পূর্ণ করে। তারপরে ডায়েটল রঙ্গমঞ্চ আর শিল্প ইতিহাস নিয়ে পড়েন।  তারপর তিনি মিউনিক কাম্মেরস্পীয়েল রঙ্গমঞ্চের প্রধান ফটোগ্রাফার এবং সহকারী পরিচালক হন।

১৯৯৮ সালে তিনি ৪৮তম বার্লিন চলচ্চিত্র উৎসব এ তিনি জুরির সদস্য ছিলেন।

তিনি ৩০মার্চ, ২০১৫ মিউনিখে মারা যান।.

পুরস্কার
১৯৯৬ বাভ্রারিয়ান চলচ্চিত্র পুরস্কার, সেরা পরিচালক
২০১৩ ডেষ্টার ফ্লীমপ্রেস, লাইফ টাইম অ্যাচিভমেন্ট পুরস্কার
২০১৪ বাম্বি পুরস্কার, লাইফ টাইম অ্যাচিভমেন্ট পুরস্কার

উল্লেখযোগ্য চলচ্চিত্র

তথ্যসূত্র

বহিঃসংযোগ

২০১৫-এ মৃত্যু
১৯৪৪-এ জন্ম
জার্মান টেলিভিশন পরিচালক
ফ্রেড রবশাহম

ফ্রেড অট্টো রবশাহম  (২৯ জুন ১৯৪৩– ২৬ মার্চ ২০১৫) ছিলেন  নওরীয় চলচ্চিত্র অভিনেতা।তিনি ইতালীয় চলচ্চিত্রেও অভিনয় করেছেন।

চলচ্চিত্র
 ১৯৬৮ বারবারেলা
 ১৯৬৯ ফ্লাসব্যাক
 ১৯৬৯ নেল জিয়োরোনো দেল সাইনোর
 ১৯৭১ ব্লাক কিলার
 ১৯৭৩ সেপলতা ভিভা
 ১৯৭৩ ইনগ্রিড সুল্লা স্ট্রাদা
 1974 Il figlio della sepolta viva
১৯৭৪ লুক্রেজিয়া গিয়োভানে
 ১৯৭৪ ক্যারামবোলা
 ১৯৭৫ সো ইয়ং, সো লাভলী,সো ভিকিউস...
 ২০০৭ ন্যাচারাল বোর্ন স্টার

বহিঃসংযোগ
 Dagbladet - Fred was once a film star
 Norwegian film foundation on Natural born star

১৯৪৩-এ জন্ম
২০১৫-এ মৃত্যু
১ মুহররম

১ মুহররম () ইসলামি বর্ষপঞ্জির প্রথম মাস মুহররমের প্রথম দিন এবং একই সঙ্গে হিজরী বছরেরও ১ম দিন। ইসলামি বর্ষপঞ্জি চন্দ্রের আবর্তনের সাথে সংশ্লিষ্ট বলে এই মাস ২৯ অথবা ৩০ দিনে সমাপ্ত হয়।

ঘটনাবলী 
 ১২৭০ হিজরী - অটোমন সাম্রাজ্য রাশিয়ার বিরুদ্ধে যুদ্ধ ঘোষণা করে, যা অটোমান সাম্রাজ্যের ক্রিমিয়ান যুদ্ধ হিসাবে পরিচিত।
 ১৩১৮ হিজরী - অটোমান সুলতান দ্বিতীয় আবদুল হামিদ তীর্থযাত্রীদের সেবা করতে “হেজাজ রেলওয়ে” স্থাপন করার একটি আদেশ জারি করেন।

জন্মদিন 
 ১৩৪২ হিজরী - নাজিক এঞ্জেলস, ইরানী সাহিত্যিক।
 ১৪০০ হিজরী - হিন্দ সাবরি, তিউনিশিয়ান অভিনেত্রী।

মৃত্যদিন 
 ১৪২৫ হিজরী - ওয়ালিদ আজামি, ইরাকি কবি, খোশনবিশ এবং ঐতিহাসিক।

ছুটী ও অন্যান্য 
 হিজরী নববর্ষ - মধ্যপ্রাচ্য ও অন্যান্য ইসলামি দেশসমূহ।

তথ্যসূত্র

বহিঃসংযোগ 
 সাইট এএফপি।

ইসলামি পঞ্জিকার দিন
মুহররম
গুস্তাভ ফ্রীদোলিন

পের গুস্তাব এডভার্ড ফ্রীদোলিন (জন্ম ১০ মে ১৯৮৩) হলেন একজন সুয়েডীয় রাজনীতিবিদ। ২০১৪ সালের অক্টোবরের ৩ তারিখ থেকে তিনি সুইডেনের শিক্ষামন্ত্রী।

জীবনী 

ফ্রীদোলিন জন্মগ্রহণ করেছিলেন ভিত্তোসোজো, হাসলেহোম পৌরসভা, স্ক্যানে বিভাগ, সুইডেন।  তিনি ১৯৯৯ সালে গ্রীন পার্টি নামক সুইডেনের রাজনীতি দলে যোগ দেয়। তিনি ১৯৯৯ থেকে ২০০৩ সালের ভিতরে সুইডেনের গ্রীন পার্টীর যুব বক্তা ছিলেন। তিনি ২০০২ সাল থেকে ২০০৬ সাল স্টকহলোহম পৌরসভার সুইডেনের পার্লামেন্টের সদস্য ছিলেন।তিনি ১৯ বছর বয়সে সুইডেনের নেতা হন। ২০১০ সাল পর্যন্ত তিনি সুইডেনের সবচেয়ে যুব নেতা ছিলেন।কিন্তু অ্যাবেন অ্যালেন ২০১০ সালে রেকর্ডটি ভেঙ্গে দেয়।

তথ্যসূত্র

বহিঃসংযোগ

Official website 
 Gustav Fridolin at the Green Party 
 Gustav Fridolin  at the Swedish parliament

 Alongside with:  Sofi Löfstedt1999–2001Zaida Catalán2001–2003

|-

  Alongside with:  Åsa Romson

জীবিত ব্যক্তি
১৯৮৩-এ জন্ম
২ মুহররম

২ মুহররম () ইসলামি বর্ষপঞ্জির প্রথম মাস মুহররমের দ্বিতীয় দিন এবং একই সঙ্গে হিজরী বছরেরও ২য় দিন। ইসলামি বর্ষপঞ্জি চন্দ্রের আবর্তনের সাথে সংশ্লিষ্ট বলে এই মাস ২৯ অথবা ৩০ দিনে সমাপ্ত হয়।

ঘটনাবলী 
 ৬১ হিজরী - কারবালায় ইমাম হুসেনের আগমন।

জন্মদিন 
 ১৩০৪ হিজরী - আহমেদ আমিন, মিশরীয় লেখক।

মৃত্যদিন

ছুটী ও অন্যান্য

তথ্যসূত্র

বহিঃসংযোগ 
 সাইট এএফপি।

ইসলামি পঞ্জিকার দিন
মুহররম
৩ মুহররম

৩ মুহররম () ইসলামি বর্ষপঞ্জির প্রথম মাস মুহররমের তৃতীয় দিন এবং একই সঙ্গে হিজরী বছরেরও ৩য় দিন। ইসলামি বর্ষপঞ্জি চন্দ্রের আবর্তনের সাথে সংশ্লিষ্ট বলে এই মাস ২৯ অথবা ৩০ দিনে সমাপ্ত হয়।

ঘটনাবলী

জন্মদিন 
 ১৩১৫ হিজরী - লায়ন রুস্তম, লেবানীজ ঐতিহাসিক।

মৃত্যদিন 
 ২৩৯ হিজরী - হাফিজ ওসমান বিন মোহাম্মদ বিন আবি শায়বাহ।

ছুটী ও অন্যান্য

তথ্যসূত্র

বহিঃসংযোগ 
 সাইট এএফপি।

ইসলামি পঞ্জিকার দিন
মুহররম
৪ মুহররম

৪ মুহররম () ইসলামি বর্ষপঞ্জির প্রথম মাস মুহররমের চতুর্থ দিন এবং একই সঙ্গে হিজরী বছরেরও ৪র্থ দিন। ইসলামি বর্ষপঞ্জি চন্দ্রের আবর্তনের সাথে সংশ্লিষ্ট বলে এই মাস ২৯ অথবা ৩০ দিনে সমাপ্ত হয়।

ঘটনাবলী 
 ১৩১৪ হিজরী - কায়রোতে মহিলাদের দ্বারা প্রথম ম্যাগাজিন “প্যারাডাইজ” প্রকাশিত হয়।

জন্মদিন

মৃত্যদিন 
 ১৩৯০ হিজরী - আহমেদ ফুয়াদ আহওয়ানি, মিশরীয় শিক্ষাবিদ।

ছুটী ও অন্যান্য

তথ্যসূত্র

বহিঃসংযোগ 
 সাইট এএফপি।

ইসলামি পঞ্জিকার দিন
মুহররম
৫ মুহররম

৫ মুহররম () ইসলামি বর্ষপঞ্জির প্রথম মাস মুহররমের পঞ্চম দিন এবং একই সঙ্গে হিজরী বছরেরও ৫ম দিন। ইসলামি বর্ষপঞ্জি চন্দ্রের আবর্তনের সাথে সংশ্লিষ্ট বলে এই মাস ২৯ অথবা ৩০ দিনে সমাপ্ত হয়।

ঘটনাবলী 
 ১৪১৪ হিজরী - মরক্কোতে একটি বহুদলীয় বিধানিক নির্বাচন অনুষ্ঠিত হয়।

জন্মদিন 
 ১২৯৪ হিজরী - আহমেদ মুহররম, কবি।

মৃত্যদিন 
 ৮৫৫ হিজরী - মুরাদ দ্বিতীয়, অটোমান সাম্রাজ্যের সুলতান।

ছুটী ও অন্যান্য

তথ্যসূত্র

বহিঃসংযোগ 
 সাইট এএফপি।

ইসলামি পঞ্জিকার দিন
মুহররম
সরফরোশী কী তমন্না

সরফরোশী কী তমন্না () ভারতীয় স্বাধীনতা সংগ্রামী বিসমিল আজিমাবাদী দ্বারা রচিত একটি উর্দু কবিতা। ভারতীয় স্বাধীনতা সংগ্রামীদের আত্মত্যাগের প্রতি শ্রদ্ধার নিদর্শনপূর্বক এই কবিতাটি রচিত হয়।

কথা

স্বাধীনতা আন্দোলনের রণহুঙ্কার
ভারতে ব্রিটিশ শাসনামলে একজন ভারতীয় মুক্তিযোদ্ধা রামপ্রসাদ বিসমিলের মাধ্যমে কবিতাটি রণহুংকার হিসাবে অমর হয়ে আছে।  এটি আসফাকউল্লা খান, ভগৎ সিং এবং চন্দ্রশেখর আজাদের মত তরুণ প্রজন্মের আন্তঃ-যুদ্ধের মুক্তিযোদ্ধাদের সাথেও সম্পর্ক যুক্ত।

চলচ্চিত্রে ব্যবহার 
১৯৬৫ খ্রিস্টাব্দে ভগৎ সিংয়ের জীবনের ওপর ভিত্তি করে নির্মিত ও মনোজ কুমার অভিনীত শহীদ নামক চলচ্চিত্রে এই কবিতা ব্যবহৃত হয়। পরবর্তীকালে ২০০২ খ্রিস্টাব্দে দ্য লিজেন্ড অব ভগৎ সিং, ২০০৬ খ্রিস্টাব্দে রং দে বাসন্তী এবং ২০০৯ খ্রিস্টাব্দে গুলাল ইত্যাদি চলচ্চিত্রে এই কবিতা ব্যবহৃত হয়।

দ্ব্যর্থতা নিরসন
সরফরোশী কী তমন্না কবিতাটির রচয়িতা  রামপ্রসাদ বিসমিল বলে ভুলভাবে তার নামের সাথে যুক্ত  হয়। প্রকৃতপক্ষে এটির রচয়িতা বিসমিল আজিমাবাদী। এটি বিসমিল আজিমাবাদীর একটি জনপ্রিয় গজল।  দুজনেই আলাদা আলাদা ব্যক্তিত্ব।  পণ্ডিত রাম প্রসাদ বিসমিল উত্তরপ্রদেশে জন্মগ্রহণ করেছিলেন যার বিভিন্ন ছদ্মনাম বিসমিল, রাম ইত্যাদি ছিল, তবে আজিমাবাদ (পাটনা) এর সাথে তার কোনও যোগসূত্র না থাকার কারণে তার নাম কখনো আজিমবাদী ছিলনা।  বিসমিল আজিমাবাদী আজিমাবাদে জন্মগ্রহণ করেন এবং তাই তার ছদ্মনাম আজিমাবাদী।  এটি এখন উদঘাটিত হয়েছে যে, উক্ত গজলটি বিহারের বিসমিল আজিমাবাদী রচনা করেছিলেন এবং তার ওস্তাদ শাদ আজিমাবাদী সংশোধন করেছিলেন।

আরো পড়ুন
 কাকোরি বিপ্লব

তথ্যসূত্র

বহিঃসংযোগ

উর্দু কবিতা
ভারতীয় দেশাত্মবোধক গান
ভারতীয় স্বাধীনতার বিপ্লবী আন্দোলন
অস্ট্রিয়া জাতীয় ক্রিকেট দল

অস্ট্রীয় ক্রিকেট দল অস্ট্রিয়ার ক্রিকেটের প্রতিনিধি।

অস্ট্রিয়া ১৯৯২ সালে আইসিসি-তে নির্বাচিত হয় এবং বর্তমানে আইসিসি-এর অনুমোদিত সদস্য।

অস্ট্রিয়া ক্রিকেট দল, অস্ট্রীয় ক্রিকেট ক্লাবের খেলোয়াড়দের নিয়ে গঠিত যারা নিয়মিতভাবে অস্ট্রীয় ক্রিকেট লীগে অংশ নেয়। এই জাতীয় দলটি আইসিসি এর খেলোয়াড় নির্বাচিত হওয়ার যোগ্যতার বিধি অনুসারে গঠিত। এই জাতীয় দলে মিশ্রিতভাবে অস্ট্রীয় নাগরিক, বাসিন্দা এবং পাসপোর্টধারীরা খেলতে পারে এবং সরবচ্চো দুইজন বিদেশি খেলতে পারে যারা ৪ বছর ধরে সেখানে বসবাস করছে।

টুর্নামেন্ট ইতিহাস

ইউরোপীয় ক্রিকেট চ্যাম্পিয়নশিপ 
 ২০০২ (দ্বিতীয় বিভাগ): ৬ষ্ঠ
 ২০০৯ (চতুর্থ বিভাগ): ৩য়

বর্তমান দল 
''নিম্নের তালিকায় ইউরোপীয় ক্রিকেট চ্যাম্পিয়নশিপ-এ অংশগ্রহণকারী ১৩ জনের নাম রয়েছে। 

 টিমোথি সিম্পসন (অধিনায়ক)
 মুহাম্মাদ আকতার
 ক্লেমেন্স কাচ্যারট
 আরওয়িন গ্রাসিঙ্গার
 লাক্মল Kasthuriarachchige
 সাতিশ কল
 বেঞ্জামিন লোডার
 আমার নায়ীম
 রাঙ্গা পেইরিস
 ওয়াসিফ সালুজা
 নিতিন শর্মা
 শিভম সুভাস
 সত্যম সুভাস
 ডমিনিক গুন্ডাকার
 আমির মালিক

তথ্যসূত্র 

অস্ট্রিয়ায় ক্রিকেট
আন্তর্জাতিক ক্রিকেটে অস্ট্রিয়া
জাতীয় ক্রিকেট দল
অস্ট্রিয়ার জাতীয় ক্রীড়া দল
মিশা (পত্রিকা)

মিশা () একটি শিক্ষামূলক, বিনোদনমূলক মাসিক পত্রিকা যার পাঠক মূলত প্রিস্কুল ও প্রাথমিক বিদ্যালয়ের ছেলেমেয়েরা। এটি ১৯৮৩-র জুলাইে প্রথম প্রকাশিত হয়। ১৯৮০ সালের মস্কো অলিম্পিকের ম্যাসকট মিশার নামানুসারে এই পত্রিকাটি নামকরণ করা হয়।

সোভিয়েত আমলে মিশা সারা পৃথিবীর প্রায় ৩৫টি দেশে ৮টি আন্তর্জাতিক ভাষায় প্রকাশিত ও পরিবেশিত হত। এর মূল লক্ষ্য ছিল পশ্চিমা পাঠকদের কাছে সোভিয়েত শিশুদের জীবনকে তুলে ধরা। তবে ৯০-এর দশক থেকে মিশার মূল পরিবেশনা রাশিয়ার মধ্যেই হচ্ছে।

এই পত্রিকাটিতে অনেক ধরনের শিক্ষামূলক উপাদান রয়েছে। একটি বিভাগে মজাদার অনুশীলনীর মাধ্যমে রুশ, ইংরেজি ও জার্মান ভাষা শিক্ষা দেওয়া হয়। এছাড়াও বিভিন্ন বিভাগে রয়েছে ইতিহাসের বিনোদনমূলক পাঠ, বিখ্যাত চিত্রকরদের আঁকা ছবির গল্প, গল্পের মাধ্যমে প্রকৃতি ও প্রাণীজগতের কথা, রাশিয়ার বিভিন্ন অঞ্চলের বাচ্চাদের লেখা চিঠি, ধাঁধা এবং নিজে নিজেই বিভিন্ন হাতের কাজ শেখার পাঠ। মিশাতে কমিকস, ধ্রূপদী সাহিত্যের গল্পকে ছবির মাধ্যমে প্রকাশ করার পাশাপাশি আধুনিক রাশিয়ার শ্রেষ্ঠ শিশুসাহিত্যিকদের লেখা ছোট গল্প, কবিতা এবং ধাঁধা প্রকাশিত হয়। এই পত্রিকাটি শিশুপাঠকদের জন্য চিঠি লেখা, ছবি আকাঁ, কবিতা ও গল্প লেখার প্রতিযোগিতা পরিচালনা করে এবং যেগুলি প্রতিমাসে প্রকাশিত হয়।

তথ্যসূত্র 

"মিশা" পত্রিকার ওয়েবসাইট 
"মিশা" পত্রিকার ওয়েবসাইট
"সাহিত্য গেজেট"
পত্রিকার বৈদ্যুতিন সংস্করণের

রুশ পত্রিকা
বাহামা দ্বীপপুঞ্জ জাতীয় ক্রিকেট দল

বাহামা জাতীয় ক্রিকেট দল আন্তর্জাতিক ক্রিকেটে কমনওয়েলথ অব দ্যা বাহামাস-এর প্রতিনিধিত্ব করে।

একটি সংক্ষিপ্ত বর্ণনা
বাহামা ১৯৮৭ সালে আইসিসি-এর অনুমোদিত সদস্য হয়। যদিও তারা ২০০২ সালের আইসিসি আমেরিকাজ চ্যাম্পিয়নশিপ এর আগ পর্যন্ত আন্তর্জাতিক ক্রিকেটে অংশ নেয় নি। তারা স্বাগতিক আর্জেন্টিনাকে হারিয়ে সেই টুর্নামেন্টে ৫ম হয় এবং সবাইকে তাক লাগিয়ে দেয়। তারা আবার ২০০৪ সালে টুর্নামেন্টটিতে অংশ নেয়, তবে এবার তাদের একটি বাছাইপর্ব খেলে আসতে হয়। তারা টুর্নামেন্টে সবার মাঝে শেষ দল হয়। তবুও এর মানে হল তারা ২০০৬ সালে নতুন বিভাগীয় নিয়মে দ্বিতীয় বিভাগে খেলে। তারা টুর্নামেন্ট দ্বিতীয় দল হিসেবে শেষ করে, কিন্তু তা প্রথম বিভাগে খেলার যোগ্যতা অর্জন করার জন্য যথেষ্ট ছিল না। তারা ২০০৮ সালেও দ্বিতীয় বিভাগে খেলে। একই টুর্নামেন্টে ২০০৮ সালেও তারা দ্বিতীয় হয়। তবে ২০০৯-১০ সালের টুর্নামেন্টে বিজয়ী হয়ে তারা ২০১০ সালে অনুষ্ঠিত প্রথম বিভাগে খেলার যোগ্যতা অর্জন করে। ২০১০ সালে আইসিসি আমেরিকাজ চ্যাম্পিয়নশিপ-এর প্রথম বিভাগে বাহামা ষষ্ঠ স্থান লাভ করে।

এছারাও বাহামা কুয়েতে অনুষ্ঠিত বিশ্ব ক্রিকেট লীগ-এর অষ্টম বিভাগ-এ অংশ নেয়।

২০০৬ সালের স্ট্যানফোর্ড ২০/২০-এ আমন্ত্রিত দলগুলোর মধ্যে বাহামা ছিল অন্যতম। তারা অংশগ্রহণ করার জন্য $১০০,০০০ লাভ করে কিন্তু কেম্যান আইল্যান্ড-এর কাছে হেরে প্রথম হার্ডলেই বিদায় নেয়।

টুর্নামেন্ট ইতিহাস

বিশ্বকাপ

১৯৭৫-১৯৮৭: অযোগ্য, আইসিসি সদস্য নয়
১৯৯২-২০০৩: অযোগ্য, আইসিসি অনুমোদিত সদস্য
২০০৭:  যোগ্যতা অর্জন করেনি

বিশ্ব ক্রিকেট লীগ
 ২০০৮: পঞ্চম বিভাগ ১১তম

আইসিসি ট্রফি

১৯৭৯-১৯৮৬: অযোগ্য, আইসিসি সদস্য নয়
১৯৯০-২০০১: অযোগ্য, আইসিসি অনুমোদিত সদস্য
২০০৫: যোগ্যতা অর্জন করেনি

আইসিসি আমেরিকাজ চ্যাম্পিয়নশিপ

২০০০: অংশ নেয় নি
২০০২: ৫ম
২০০৪: ৬ষ্ঠ 
২০০৬: দ্বিতীয় বিভাগ রানার্সআপ 
২০০৮: দ্বিতীয় বিভাগ রানার্সআপ 
২০১০: দ্বিতীয় বিভাগ চ্যাম্পিয়ন
২০১০: প্রথম বিভাগে ৬ষ্ঠ

বর্তমান দল 
নিম্নের তালিকায় ২০১০ আমেরিকাজ চ্যাম্পিয়নশিপ-এর জন্য বাহামার দলের খেলোয়াড়দের নাম রয়েছে

গ্রেগরি টেলর (অধিনায়ক)
 জারমেই অ্যাডারলে
হুইটক্লিফ অ্যাটকিন্সন
জোনাথান ব্যারি
নরেন্দ্র একানায়েকে
মারিও ফোর্ড
হ্যামিলটন গিলিয়ড
ডেরেক গিটেন্স
গ্রেগরি আরভিন
রোহান পারক্স
আলবার্ট পিটারস
রায়ান ট্যপিন্স
মার্ক টেলর
ডোয়াট উইক্লে

তথ্যসূত্র

জাতীয় ক্রিকেট দল
আন্তর্জাতিক ক্রিকেটে বাহামা
বাহামার জাতীয় ক্রীড়া দল
বাহামার ক্রিকেট
ক্রিকেট দল